Nafarroako Parlamentuko Mahaiak, 2018ko otsailaren 26an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Teresa Sáez Barrao andreak aurkeztutako galdera, jakiteko ea zertan den Nafarroako Parlamentuaren Osoko Bilkurak onetsitako erabakia, Nafarroako Gobernua premiatzen duena baterako protokolo bat presta dezan, nahitaez bete beharrekoa, Hezkuntza Departamentuaren, Osasun Departamentuaren, Diabetes Pediatrikoaren Unitatearen, ANADIren eta/edo gai horretan egiaztatuta dagoen beste edozein elkarteren artean.

**2.** Nafarroako Parlamentuko Aldizkari Ofizialean argitara dadin agintzea.

**3.** Hezkuntza Batzordean izapidetzea.

Iruñean, 2018ko otsailaren 26an

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu talde parlamentarioari atxikitako foru parlamentari Teresa Sáez Barrao andreak, Legebiltzarreko Erregelamenduan xedatuaren babesean, honako galdera hau aurkezten du, Nafarroako Gobernuko Hezkuntzako kontseilariak Hezkuntza Batzordean ahoz erantzun dezan:

Nafarroako Parlamentuak erabaki bat onetsi zuen 2016ko ekainaren 30eko Osoko Bilkuran. Haren bidez, Nafarroako Gobernua premiatu zen baterako protokolo bat presta zezan, nahitaez bete beharrekoa, Hezkuntza Departamentuaren, Osasun Departamentuaren, Diabetes Pediatrikoaren Unitatearen, ANADIren eta/edo gai horretan egiaztatuta dagoen beste edozein elkarteren artean, diabetesa duten adingabeen ikastetxeetan, eskola-ordutegiaren barnean zein horretatik kanpo, ikasgelaren barnean eta bestelako jardueretan ere (adibidez, txangoak). Zertan da hori dena?

Iruñean, 2018ko otsailaren 21ean

Foru parlamentaria: Teresa Sáez Barrao